Mary Alexandria Queen Elizabeth II; abadde Nnaabakyala wa Bungereza okumala emyaka 70, aziikiddwa.
Aziikiddwa mu St.George VI chaple mu Windsor castle.
Queen Elizabeth aziikiddwa okuliraana Bba Prince of Edenburg Phillip, era nókuliraana Kitaawe King George VI, nnyina Elizabeth ne muganda we omumbejja Margret.
Omukolo ogwókuziika Queen Elizabeth gukulembeddwamu okumwetoolooza enguudo zékibuga London, ku lugendo olukulungudde essaawa ezisukka mu 6.
Bungereza nénsi yonna; emaze ennaku 11 nga ekungubaga, okuva Queen Elizabeth lwe yafa nga 8 omwezi guno, mu ddwaliro lyómulubiri olwé Balmoral, ku myaka egyóbukulu 96.
Enkumi nénkumi zábantu mu Bungereza; zikungáanidde ku kkanisa Lutikko eya Westminister Abbey ewaabadde okusaba okwasoose, nga mu kkanisa eno Elizabeth mwe yagattirwa mu bufumbo obutukuvu, era mwe yatikkirirwa engule yóbwannaabakyala bwa Bungereza.
Abantu era bakwatiridde okuva ku kkanisa eyo okutuuka ku lubiri lwé Windsor Castle, gyágalamiziddwa.
Obukadde nóbukadde bwábantu mu nsi yonna; emikolo egyókusiibula Queen Elizabeth bugyose buliro nga basinziira ku TV, songa yo mu Bungereza lubadde lunaku lwa kuwummula.
Okuziika kukulembeddwamu Ssaabalabirizi wé Cantebury Justin Welby, násaba Katonda okugumya abaweddemu amaanyi, abayenjebuse abasibe ekimyu.
Ennyimba ezámaloboozi zisaanikidde Lutikko ya Westminister okusaba gye kwasookedde, ne mu kkanisa yómulubiri lwé Windsor Castle gyáziikiddwa.
Abantu basimbye ennyiriri okumala essaawa 13, nga balinda okukuba eriiso evvannyuma ku sanduuke omubadde omubiri gwa Queen Elizabeth II.
Mu kkanisa eya Westminister Abbey; ekide kikubiddwa emirundi 96, okujjukira emyaka e 96 egy’obukulu gyeyafiirako.
Abagenyi abasukka mu 2000 be beetabye ku mukolo guno, okuli President wa Amerika Joe Biden, owa Bufalansa Emmanuel Macron, omukulembeze wénnono owa Japan Emperor Naruhito, omukulembeze wa South Africa Cyril Ramaphosa, owa Kenya William Ruto, owa Rwanda Paul Kagame, owa Tanzania ne Uganda ekiikiriddwa minister w’ensonga z’ebweru w’eggwanga Gen.JJ Odongo nábalala.
Bikunganyiziddwa: Joshua Musaasizi Nsubuga
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn run_Latn